LICEUL TEHNOLOGIC „DIMITRIE BOLINTINEANU”

BOLINTIN VALE, GIURGIU

PROIECT  DIDACTIC 

Data: 06.03.2026
Clasa: a X-a PC 
Profesor: BRINZEA ELENA FLORENTINA
Tema / Subiectul: Circuitul, păstrarea şi arhivarea documentelor
Disciplina: Contabilitate
Obiectivul principal: asimilarea, dobândirea, însuşirea de cunoştinţe privind circuitul, păstrarea şi arhivarea documentelor
Competente specifice: 
· Elevii să definească circuitul documentelor.

· Elevii să precizeze circuitul documentelor justificative.

· Elevii să enumere criteriile după care se efectuează clasarea documentelor.

· Elevii să precizeze regulile generale ale activităţii de arhivare a documentelor. 
Obiective cu efect asupra personalităţii:

· cognitive: să cunoască principalele aspecte ale circuitului, păstrării şi arhivării documentelor,
· afective: curiozitatea de a transpune în practică cunoştinţele teoretice, satisfacţia de a recunoaşte traseul documentelor justificative,
· psihomotorii: să-şi dezvolte un limbaj economic.

Tipul lecţiei: asimilarea, dobândirea, însuşirea de noi cunoştinţe 
Strategia didactică:

· metode şi procedee didactice: explicaţia, conversaţia, dezbaterea, problematizarea;
· resurse materiale: manualul, scheme, bibliografia indicată;
· forme de organizare a activităţii cu elevii: individual şi frontal.
Timp alocat: 2 ore
Locul de desfăşurare a lecţiei: sala de clasa
Bibliografie: Manual de contabilitate pentru clasa a X –a,  Ed. Oscar Print Bucureşti 2014

Desfăşurarea lecţiei

  A.Moment organizatoric: prezenţa şi aspecte de disciplină şcolară, pregătirea materialului didactic.
  B.Anuţarea temei
      Capitolul: Documente de evidenţă

      Lecţia: Circuitul, păstrarea şi arhivarea documentelor
   C.Reactualizarea cunoştinţelor
Se solicită elevilor precizarea următoarelor probleme:

1.Aspectele verificării documentelor
2.Corectarea documentelor în cazul întocmirii manuale
Elevii trebuie să precizeze următoarele:

1.Verificarea documentelor se face sub trei aspecte: verificarea formei documentului, verificarea calculelor aritmetice, verificarea de fond a documentului.

2.În cazul întocmirii manuale, erorile se corectează respectând trei reguli de bază:

a) regula generală

b) corectarea documentului în care se consemnează operaţii de predare-primire a valorilor materiale

c) corectarea doumentelor în care se consemnează operaţiuni băneşti.
       D. Asimilarea de noi cunoştinţe: 

După recapitulare se trece la lecţia de zi, se scrie titlul lecţiei pe tablă şi structura lecţiei astfel:
I. CIRCUITUL  DOCUMENTELOR
1.Definiţie:
 Circuitul documentelor reprezintă drumul parcurs de documentele economice de la întocmirea lor până la arhivare.

2.Circuitul documentelor 

  Documentele justificative parcurg urmatoarele etape: întocmirea, prelucrarea, analiza contabilă, înregistrarea în contabilitate, clasarea şi arhivarea.

  Prelucrarea presupune la rândul ei următoarele etape: 

· sortarea

· exprimarea valorică

· centralizarea datelor

· verificarea
   Înregistrarea în contabilitate se face în ordine cronologică şi sistematică.
  Schematic, traseul documentelor se prezintă astfel

	ÎNTOCMIRE


   

	PRELUCRARE

· sortare
· exprimare valorică
· centralizarea datelor
· verificare


	ANALIZĂ CONTABILĂ


	ÎNREGISTRARE ÎN CONTABILITATE

· cronologic

· sistematic


	CLASARE


	ARHIVARE

· arhiva generală

· arhiva curentă




3.Organizarea circulaţiei documentelor

- se face pe bază de grafice de circulaţie

- graficul trebuie sa cuprindă: 

- denumirea documentelor care se întocmesc şi numărul de exemplare

                  - operaţiile şi lucrările de contabilitate care se execută

                  - termenele de executare

                  -  persoanele care răspund

                  - compartimentul şi persoanele cărora se transmit documentele.

- tipuri de grafice:

· grafice individuale

· grafice de compartimente

· grafice generale

Exemplificăm o sevenţă dintr-un grafic de circulaţie la un magazin:

	COMPARTIMENT
	DOCUMENT
	OPERAŢIE
	TERMEN
	PERSOANĂ
	TRANSMITERE DOCUMENT

	aprovizionare
	Notă de recepţie
	Achiziţie de mărfuri
	Periodic
	Ionescu Vasile
	Compartiment contabilitate

	vânzare
	Monetar
	Încasarea vânzării mărfurilor
	Zilnic
	Bratu Ana
	Casier

	vânzare
	Raport de gestiune
	Evidenţa gestiunii
	Zilnic
	Pop Valeria
	Compartiment contabilitate


 4.Clasarea documentelor
- definiţie: prin clasarea documentelor în dosare se înţelege aranjarea lor într-o anumită ordine strict determinată.
- criteriile de clasare a documentelor 

· criteriul cronologic, în ordinea întocmirii (date calendaristice)

· felul operaţiei (exemplu: operaţii băneşti)

· felul activităţii desfăşurate (exemplu: vânzarea mărfurilor)

· felul documentelor (exemplu: facturi, avize de însoţire a mărfii, chitanţe)

· criteriul combinat, având la bază cel puţin doua criterii (exemplu: după natura operaţiei şi felul activităţii desfăşurate de agentul economic).

II.PĂSTRAREA DOCUMENTELOR

· se face în dosare pegătite prin operaţia de clasare

· dosarele sunt aranjate în aşa fel încât să servească utilizatorilor de informaţii în funcţie de necesităţi
Avem de-a face cu doua categorii de arhive, şi anume:
· arhiva curentă – este compartimentul unde se păstrează documentele pentru anul curent
· arhiva generală – este un compartiment distinct de activitate al întreprinderii, unde dosarele cu documente se predau la expirarea anului curent.

III.ARHIVAREA  DOCUMENTELOR
1.Definiţie – arhivarea documentelor este operaţia de păstrare a documentelor din anii anteriori

2.Locul de păstrare a documentelor – în arhiva agenţilor economici

3.Termene de păstrare a documentelor: 

· documentele justificative şi contabile este se păstrează 10 ani

· iar statele de salarii de 50 de ani.

4.Regulile generale de arhivare a documentelor:
· documentele se grupează în dosare numerotate, şnuruite şi parafate

· gruparea documentelor în dosare se face cronologic (după data calendaristică) şi sistematic (relaţia între activităţi şi conturi)

· evidenţa documentelor de arhivă se ţine cu ajutorul documentului “ Registru de evidenţă curentă”, unde se înregistrează dosarele şi documentele intrate şi ieşite din arhivă.

5.Observaţii

 - după expirarea termenului de păstrare documentele se scot din arhiva generală

· dacă prezintă o importanţă deosebită se predau la arhivele statului

· daca nu prezintă importanţă practică ele se elimină 

· arhivarea se poate face şi prin mijloace moderne, cu ajutorul microfilmelor şi a microfişelor sau pe alţi purtători informatici de date

· în cazul documentelor pierdute, sustrase sau distruse, se procedează la reconstituirea lor în termen de 30 de zile. Documentul astfel reconstituit va purta menţiunea “RECONSTITUIT”.
          E. Evaluarea cunoştinţelor
Se evaluează cunoştinţele elevilor  prin intermediul completarii unui ordin de plata.
F. Consideraţiuni metodice:


Obiectivul fundamental este asimilarea de cunostinte privind circuitul, păstrarea şi arhivarea documentelor contabile.


S-au respectat principiul participării active şi conştiente şi al legării teoriei cu practica care implică componenta motrică în trecerea de la cunoştinţe teoretice la efectuarea de activităţi practice. De asemenea s-a realizat tratarea diferenţiată prin respectarea principiului luării în considerare a particularităţilor individuale ale elevilor.

FISA DE LUCRU

1.1. Identificati pe diagonala si orizontala elementele componente si partile participante ale ordinului de plata.

1.2. Pentru asigurarea mijloacelor fixe, societatea Nico SRL incheie un contract de asigurare cu SC. ASIROM SA. In ziua incheierii contractului se intocmeste ordinul de plata nr.2/03.08N pentru prima rata,de 6500 lei. Stiind ca SC.Nico SRL are codul fiscal R498167, contul bancar RO88RZBR 0000 0700 0321 3768.

Tema

Circuitul, păstrarea şi arhivarea documentelor

 (2p)
1.Să se completeze spaţiile libere din următoarea schemă, reprezentând circuitul documentelor:

	ÎNTOCMIRE


   

	PRELUCRARE

· …………………..

· exprimare valorică
· ………………….
· verificare


	…………………….


	ÎNREGISTRARE ÎN CONTABILITATE

· cronologic

· …………………..



	……………………



	ARHIVARE

· arhiva ……….. 

· arhiva curentă


(3p)     2.Care dintre următoarele criterii reprezintă un criteriu de clasare a documentelor?

a) cronologic

b) felul documentelor

c) sistematic

d) felul activităţii

 (2p)     3.Cele două categorii de arhive sunt:


- ……………………….





- ……………………….


  (1p)     4.Reconstituirea documentelor se face în termen de.................

Notă: Se acordă  1p din oficiu

